hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu en hu en sl hu hu hu en en hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Nyolc gólos győzelem az Ajka ellen – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Hibákkal tarkított mérkőzésen sikerült végül magabiztosan nyerni.
A mérkőzést a Nagy, Sövegjártó, Mátés, Rosta, Ujvári, Gaál sorral kezdte csapatunk, a kapuban Pulaival.  A mérkőzés rögtön Pulai hétméteres hárításával indult, első találatunkat pedig Mátés szerezte meg a következő támadásunk folyamán. Rögtön a harmadik percben kettő perces kiállítás tkapott Goór, így gyorsan emberhátrányba kerültünk. Pulai védéseivel és az ajkaiak pontatlan játékával a nyolcadik percben 4-0-ás állás mutatott az eredményjelző, melyet követően a vendégek is megszerezték első találatukat. A tizedik percbe érkezve Rosta is megszerezte első győri gólját, 6-3-ra módosította az eredményt. Továbbra is több technikai hibával játszott az Ajka, azonban nálunk is csúsztak be hibák. Sövegjártó, Ujvári és Nagy is gyors indulásokból voltak eredményesek, így negyedóra elteltével 9-5-ös állást mutatott az eredményjelző. Már 9-7-es állásnál érkeztek a friss emberek, Lang, Győri-Dani és Ásványi kapott játéklehetőeséget, Goór pedig továbbra is védekezésben kapott szerepet. 13-7-re módosította az eredményt Nagy a 20. percben, amit azonnali vendég időkérés követett. A 22. percben második kiállítását is megkapta Goór, amelyet egy technikai hiba követett egy üreskapus ajkai góllal. A félidő utolsó öt percébe lépve vezetőedzőnk is időt kért 15-11-es állásnál. Az utolsó öt percben mindössze három gól esett, egy a vedégektől, majd emberelőnyből Mátés és Gaál voltak eredményesek. A félidei eredmény: 17-12.
A második játékrészt a Gaál, Ujvári, Rosta, Sokoray, Győri-Dani, Nagy sorral kezdte csapatunk a kapuban Pulaival. A vendégek góljaival kezdődött ez a félidő, majd az első felkészülési mérkőzésén pályára lépő Rosta találat az ellenfél kapujába kétszer is (37. perc 19-15). Ujvári szerezte harmadik találatunkat a 39. percben, majd Sokoray is kapuba talált a mérkőzés során először. A 42. percben Ásványi piros lapot érő szabálytalanságát követően kettő percig emberhátrányban játszott csapatunk, de Sokorayt ez sem zavarta meg, betörésből ismét gólt szerzett (45. perc 22-16). Negyedóra elteltével érkeztek a cserék a széleken, Paár és Pápai kaptak játéklehetőséget, valamint Lang és a kapuban Décsi is pályára lépett. Azonnal gólt is szerzett Lang ám a következő támadásunk során Sokoray ellen szabálytalanul védekeztek a vendégek, így emberelőnybe kerültünk az 50. percben. Ez alatt a kettő perc alatt hét gólosra növeltük előnyünket Paár hétméteresével (50. perc 26-19). Rosta ziccerből szerzett góljával és Paár újabb büntetőből szerzett találatával az utolsó öt percre már nyolc góllal vezettünk. Potyogtak a gólok mindkét térfélen az utolsó percekben, a védekezés már nem volt olyan kemény egyik térfélen sem. Az utolsó találatainkat Sokoray, Paár és Lang szerezték, így a végeredmény: 32-24.
Bencze József: „Mindkét csapat rengeteg hibával tarkított mérkőzésen van túl! Ezen a meccsen kijöttek azok, az eddig eltitkolt hibák -támadásban és védekezésben is -amiket  ki kell javitanunk. Dolgozunk tovább, hogy a rajtra készen legyünk!.”
AGROFEED ETO-UNI Győr – KK Ajka   32 – 24    /17-12/
Agrofeed ETO-UNI Győr: Décsi, Pulai, Varga, Lang 3, Sokoray 3, Molnár, Győri-Dani, Goór 1, Pápai, Ásványi 2, Nagy 4, Rosta 4, Sövegjártó 3, Mátés 3, Paár 3, Ujvári 4, Gaál 2, Décsi
Turi Edina által|2022-08-25T13:43:23+00:002022.08.25.|NB/I B.|0 hozzászólás
Oszd meg, válassz platformot!
About the Author: Turi Edina
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – QHB-Eger
Beharangozó: AGROFEED ETO-UNI Győr – QHB-Eger
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT